ix - Mange Moleynne. Take Almaundys, an blaunche hem, an draw thorw a straynoure a thicke mylke in-to an potte; than take brawn of a Capoun, an hew it smalle, an do it in a potte, an lye it with Floure of Rys; an do ther-to whyte grece, and sethe alle to-gederys; an when it is y-sothe, take vppe of the fyre, and do ther-in Sugre y-now; then take blaunchyd Almaundys, and frye hem, and ley .iij. lechys on a dysshe, and on euery leche prycke .iij. Almaundys; an than serue it forth.